ΠΡΟΚΗΡΥΞΗ ΕΚΠΑΙΔΕΥΤΙΚΟΥ ΠΡΟΓΡΑΜΜΑΤΟΣ & ΔΙΑΓΩΝΙΣΜΟΥ ΜΑΘΗΤΙΚΗΣ ΔΗΜΙΟΥΡΓΙΑΣ «ΚΟΥΚΛΟΠΑΙΖΟΥΜΕ» 
[bookmark: _GoBack]To Εικαστικό Θέατρο Κούκλας «Πράσσειν Άλογα» με την Χρηματοδότηση και Αιγίδα του Υπουργείου Πολιτισμού και Αθλητισμού σε συνεργασία με Πρωτοβάθμιες & Δευτεροβάθμιες Διευθύνσεις Εκπαίδευσης Ελλάδας συνδιοργανώνουν το
Εκπαιδευτικό Πρόγραμμα και Πανελλήνιο Μαθητικό Διαγωνισμό με τίτλο «Κουκλοπαίζουμε»
Απευθύνεται σε: εκπαιδευτικούς και μαθητές Νηπιαγωγείων, Δημοτικών σχολείων (όλων των τάξεων), Γυμνασίων και Λυκείων της Ελλάδας και της Ομογένειας, δημόσιων και ιδιωτικών. Έχει λάβει από το 2019-2023 έγκριση & αιγίδα του Υπουργείου Παιδείας, Έρευνας και Θρησκευμάτων(όσο υπήρχε αυτή η διαδικασία). Εντάσσεται στα εργαστήρια δεξιοτήτων, Θεματική Ενότητα: Ζω καλύτερα – Ευ Ζην - 2. Ψυχική και Συναισθηματική Υγεία - Πρόληψη https://elearning.iep.edu.gr/mod/folder/view.php?id=11169 . Μπορεί να υλοποιηθεί σαν πολιτιστικό πρόγραμμα. Παράλληλα έχει δημιουργηθεί η ειδική κατηγορία συμμετοχής όπου γονείς, ψυχολόγοι, κοινωνικοί λειτουργοί, εμψυχωτές κ.ά. που καθοδηγούν παιδιά ή ενήλικες απ’ όλη την Ελλάδα παρακινούνται να χρησιμοποιήσουν την κούκλα δημιουργικά και να πάρουν μέρος στον διαγωνισμό.
Στόχος του διαγωνισμού είναι να δοθεί στους μαθητές και γενικότερα στους συμμετέχοντες η ευκαιρία να εκφραστούν καλλιτεχνικά, να γίνουν δημιουργοί, και κουκλοπαίχτες, να εξοικειωθούν με την τέχνη μέσω της εκπαίδευσης κατασκευάζοντας μια θεατρική κούκλα και δημιουργώντας μια δική τους παράσταση! Σκοπός μας μέσα από αυτήν την διαδικασία είναι η ανάπτυξη πολλαπλών δεξιοτήτων, η ψυχική ανθεκτικότητα, η συνεργατικότητα και ενσυναίσθηση, η ευαισθητοποίηση τους σε κοινωνικά ζητήματα, η διαδραστική εμπέδωση της διδακτέας ύλης στους μαθητές καθώς και η επιμόρφωση και ανατροφοδότηση των εκπαιδευτικών. 
Μεθοδολογία: Με την καθοδήγηση του εκπαιδευτικού / υπεύθυνου ομάδας, η θεατρική κούκλα χρησιμοποιείται από τους μαθητές/την ομάδα για την δραματοποίηση της ιστορίας τους ή και της διδακτέας ύλης. Μέσα από την εκπαιδευτική μας δράση, οραματιζόμαστε να προσεγγίσουμε ένα μεγάλο μέρος της ελληνικής κοινωνίας μέσω των τεχνολογικών μέσων (διαδικτυακά σεμινάρια, ψηφιακό εκπαιδευτικό υλικό) συμβάλλοντας στο να αναδειχθούν οι αξίες και τα οφέλη του κουκλοθέατρου και στο πως αυτό μπορεί να επιδράσει σε μια γενικότερη κοινωνική αλλαγή, που αφορά στο άτομο και τις ανθρώπινες σχέσεις.
Τα κριτήρια αξιολόγησης για τα βραβεία για τον Πανελλήνιο Μαθητικό Διαγωνισμό είναι:
-Επιλογή & Έμπνευση Ιστορίας
-Κατασκευή Θεατρικής Κούκλας & Σκηνικών Αντικειμένων
-Εμψύχωση 
-Δραματοποίηση & Σκηνοθεσία
-Ομαδική Συνεργασία
Τα βραβεία δεν είναι χρηματικά, αλλά έντυποι έπαινοι και εκπαιδευτικά βιβλία για κάθε νικητήρια ομάδα/ τάξη με την ευγενική χορηγία των Εκδόσεων Πατάκη. 
Υπάρχει και βραβείο κοινού που δίνεται στην παράσταση που κάνει την μεγαλύτερη διάχυση και λάβει τα περισσότερα like.

Ποιοι μπορούν να συμμετάσχουν:
Ομάδες μαθητών και εκπαιδευτικοί της πρωτοβάθμιας (νηπιαγωγεία και δημοτικά σχολεία) και δευτεροβάθμιας εκπαίδευσης (όλων των τάξεων). Στο διαγωνισμό μπορούν να λάβουν μέρος:
- ένα μεμονωμένο τμήμα μιας σχολικής μονάδας
- μια τάξη μιας σχολικής μονάδας
-  γονείς και παιδιά
- ειδικοί εμψυχωτές και καθοδηγητές ομάδων ( θεραπευτές, ψυχολόγοι, κοιν. λειτουργοί κα) με τους επωφελούμενούς τους
-μεμονωμένα άτομα 
Απαραίτητη προϋπόθεση είναι η έγγραφη συγκατάθεση των γονέων και κηδεμόνων των συμμετεχόντων  η οποία θα αφορά: στη συμμετοχή στη δημιουργική διαδικασία, το δικαίωμα ανάρτησης της ταινίας με ευθύνη του εκπαιδευτικού / καθοδηγητή στο διαδίκτυο και της προβολή της ταινίας από το https://kouklopaizoume.gr/, το κανάλι στο YouTube και τα κοινωνικά δίκτυα της ομάδας «Πράσσειν Άλογα». Η συμμετοχή των εκπαιδευτικών & κατεπέκταση μαθητών/τριών / ομάδων είναι προαιρετική καθ’ όλη τη διάρκεια του προγράμματος και δεν έχει καμία οικονομική επιβάρυνση.
Ποια είναι τα χρονοδιαγράμματα;
Το εκπαιδευτικό πρόγραμμα ξεκινάει τον Οκτωβρίου και λήγει στον Απρίλιο. Αποτελείται από 8 διαδικτυακά σεμινάρια. Τον Μάιο γίνεται ανάρτηση του βίντεο συμμετοχής στο διαγωνισμό, η ψηφοφορία κοινού, η αξιολόγηση από την κριτική επιτροπή και η ημερίδα. 
 Ως την καταληκτική του ημερομηνία θα πρέπει να έχουν αναρτήσει στο https://kouklopaizoume.gr/ypovoli-ergon-kouklopaizoume/:
Α. Υπεύθυνη δήλωση Συγκέντρωσης Νόμιμης Αναφοράς Συμμετεχόντων από τον/τους Υπεύθυνους Ομάδας. (που θα βρείτε εδώ ) των εντύπων της έγγραφης συγκατάθεσης των γονέων (τα ίδια τα έντυπα παραμένουν στο αρχείο του εκπαιδευτικού / καθοδηγητή)
Β. Ένα αρχείο ( pdf) με το Ημερολόγιο Δράσεων συμπληρωμένο από τον υπεύθυνο εκπαιδευτικό / καθοδηγητή και προαιρετικά με φωτογραφικό υλικό από την προετοιμασία με την ομάδα του
Γ. Το link της βιντεοσκοπημένης παράστασης με μέγιστη διάρκεια έως και 10 λεπτά αναρτημένη σε κανάλι YouTube ή Vimeo. Επίσης μια μικρή περιγραφή της.
Δ. Ερωτηματολόγιο αξιολόγησης ΚΟΥΚΛΟΠΑΙΖΟΥΜΕ.
Τα αποτελέσματα του διαγωνισμού θα ανακοινωθούν  στην ημερίδα απολογισμού του ΚΟΥΚΛΟΠΑΙΖΟΥΜΕ και οι καλύτερες μαθητικές δημιουργίες θα βραβευθούν.
Για περισσότερες πληροφορίες και το πρόγραμμα ΚΟΥΚΛΟΠΑΙΖΟΥΜΕ: https://kouklopaizoume.gr/etisio-ekpaideftiko-programma-diagonismos/

Πρέπει να δηλώσουν συμμετοχή όσοι ενδιαφέρονται;
Οι ενδιαφερόμενοι που θέλουν να συμμετέχουν στο ετήσιο πρόγραμμα και να λάβουν μέρος στο διαγωνισμό θα πρέπει να εκδηλώσουν ενδιαφέρον συμμετοχής με την εγγραφή τους https://kouklopaizoume.gr/symmetochi-ston-diagonismo/ Θα λαμβάνουν ενημέρωση για τα σεμινάρια και τον διαγωνισμό
Υπάρχουν περιορισμοί στη διάρκεια της παράστασης;
Ναι, η χρονική διάρκεια ορίζεται έως 10 λεπτά. 
Διαδικασία συμμετοχής στο εκπαιδευτικό πρόγραμμα & διαγωνισμό «Κουκλοπαίζουμε»:
· Ο εκπαιδευτικός/ καθοδηγητής ομάδας εγγράφεται μέσω: https://kouklopaizoume.gr/symmetochi-ston-diagonismo/
· Κατεβάζει το Ημερολόγιο Δράσεων/Υπεύθυνες δηλώσεις: https://kouklopaizoume.gr/etisio-ekpaideftiko-programma-diagonismos/
· Αν δεν παρακολουθήσει τα σεμινάρια εκπαίδευσης, μπορεί να παρακολουθήσει το ψηφιακό υλικό από την ιστοσελίδα μας: https://kouklopaizoume.gr/psifiako-ekpaideftiko-iliko/, με την σειρά που αναγράφεται στα βίντεο (00, 01, 02, 03, 04). Ακόμη, κατεβάζει και το συνοδευτικό ψηφιακό υλικό με σημειώσεις που τον βοηθούν να καθοδηγήσει την ομάδα με την σειρά που είναι αναρτημένα
· Κατασκευάζει και εμψυχώνει μια κούκλα πρώτα ο ίδιος ώστε να μπορεί να μεταδώσει τις αντίστοιχες οδηγίες στην ομάδα του
· Μαζί με την ομάδα του επιλέγουν την ιστορία που επιθυμούν να δραματοποιήσουν.
· Καθοδηγεί την ομάδα να δημιουργήσουν μια παράσταση θεάτρου κούκλας.
· Αναρτάει ψηφιακά το βίντεο της παράστασής τους μέγιστης διάρκειας 10 λεπτών με το κινητό του ή με οποιοδήποτε άλλο μέσο, έτσι ώστε να πάρουν μέρος στον διαγωνισμό.
Τα «Πράσσειν Άλογα» κατά την διάρκεια διεξαγωγής του προγράμματος και διαγωνισμού διεξάγουν διαδικτυακά εργαστήρια και δράσεις για τους συμμετέχοντες: 
ΚΑΤΑΣΚΕΥΗ ΚΟΥΚΛΑΣ & ΒΑΣΙΚΕΣ ΑΡΧΕΣ ΕΜΨΥΧΩΣΗΣ       ΟΚΤΩΒΡΙΟΣ                     
ΑΥΤΟΣΧΕΔΙΑΣΜΟΣ-ΑΦΗΓΗΣΗ ΙΣΤΟΡΙΑΣ                              ΝΟΕΜΒΡΙΟΣ  


ΔΟΜΗ ΣΕΝΑΡΙΟΥ                                                                                             ΔΕΚΕΜΒΡΙΟΣ
ΑΥΤΟΣΧΕΔΙΑΣΜΟΙ ΓΙΑ ΣΤΗΣΙΜΟ ΠΑΡΑΣΤΑΣΗΣ                                                 ΙΑΝΟΥΑΡΙΟΣ
ΣΚΗΝΟΘΕΣΙΑ ΠΑΡΑΣΤΑΣΗΣ                                                                              ΦΕΒΡΟΥΑΡΙΟΣ
ΣΚΗΝΟΘΕΣΙΑ ΒΙΝΤΕΟ                                                                                       ΜΑΡΤΙΟΣ
ΒΙΝΤΕΟΣΚΟΠΗΣΗ & ΜΟΝΤΑΖ                                                                           ΑΠΡΙΛΙΟΣ
LIVE Q&A                                                                                                          ΜΑΙΟΣ
ΠΑΡΑΔΟΣΗ ΠΑΡΑΣΤΑΣΕΩΝ                                                                                ΜΑΙΟΣ
ΨΗΦΟΦΟΡΙΑ ΚΟΙΝΟΥ                                                                                       ΜΑΙΟΣ
ΗΜΕΡΙΔΑ & ΒΡΑΒΕΥΣΕΙΣ ΚΑΛΥΤΕΡΩΝ ΠΑΡΑΣΤΑΣΕΩΝ                                        ΜΑΙΟΣ  

Όροι Συμμετοχής:

Επισημαίνεται ότι συμμετέχοντες στο πρόγραμμα & διαγωνισμό δεν θα έχουν καμία οικονομική επιβάρυνση καθώς και ότι ο φορέας διοργάνωσης αναλαμβάνει όλη τη διαδικασία υλοποίησης τους.
Απαιτείται για την βιντεοσκόπηση των έργων οι μαθητές/ επωφελούμενοι να φορούν μάσκα έτσι ώστε να καλύπτονται τα χαρακτηριστικά τους.
Μπορούν επίσης στον φετινό διαγωνισμό να υποβληθούν όσα έργα δημιουργήθηκαν πέρσι και υποβλήθηκαν εκπρόθεσμα στον περσινό διαγωνισμό ή απλώς ολοκληρώθηκαν μετά τη λήξη του. Διευκρινίζουμε ακόμη ότι η έγγραφη συγκατάθεση/ΥΔ Κηδεμόνων,  των γονέων ΟΛΩΝ των μαθητών/επωφελούμενων είναι απαραίτητη προϋπόθεση για να συμμετάσχουν στο διαγωνισμό. Τα πρωτότυπα έντυπα της έγγραφης συγκατάθεσης /Υπεύθυνων Δηλώσεων θα τα βρείτε: https://kouklopaizoume.gr/etisio-ekpaideftiko-programma-diagonismos/ δε θα σταλούν στην Οργανωτική Επιτροπή του διαγωνισμού, αλλά θα διατηρηθούν στο αρχείο των εκπαιδευτικών /καθοδηγητών, ενώ στην οργανωτική επιτροπή θα σταλεί μόνο η υπεύθυνη Δήλωση Συγκέντρωσης Νόμιμης Αναφοράς Συμμετεχόντων από τον/τους Υπεύθυνους Ομάδας. 
Τα διακριθέντα έργα θα προβάλλονται στον φορέα, στην διαδικτυακή διεύθυνση https://kouklopaizoume.gr/ypovoli-ergon-kouklopaizoume/ 
 θα χρησιμοποιηθούν για εκπαιδευτικούς και όχι για εμπορικούς λόγους. Η προετοιμασία του διαγωνισμού θα πραγματοποιηθεί εντός ωρολογίου προγράμματος, καθώς τεκμηριώνουμε ότι δεν επιβαρύνεται η διδασκαλία των επιμέρους γνωστικών αντικειμένων αλλά αντίθετα εμπλουτίζεται και διευρύνεται με τρόπο δημιουργικό, σύμφωνα πάντα με τους στόχους που τίθενται στο Πρόγραμμα Σπουδών.

Στοιχεία του Φορέα Διοργάνωσης του Διαγωνισμού:
- Εικαστικό Θέατρο Κούκλας «Πράσσειν Άλογα»
- Υπεύθυνη Επικοινωνίας: Καποκάκη Εμμανουέλα
- Διεύθυνση: Βασιλέως Βουλγαροκτόνου 60, Νεάπολη-Εξαρχέιων, 11473, Αθήνα.
- Ηλεκτρονική Διεύθυνση: info@prasinaloga.gr
- Ιστοσελίδα: www.prasinaloga.gr
- Τηλ. Επικοινωνίας: 6932628305
Επιτροπή Αξιολόγησης των έργων: 
1. Καποκάκη Εμμανουέλα – Σκηνοθέτης, Κουκλοπαίχτης, Καλλιτεχνική Υπεύθυνη του Εικαστικού Θεάτρου Κούκλας «Πράσσειν Άλογα»
2. Αλέξανδρος Γιαννακούλιας – Γραφίστας, Εικονογράφος, Μουσικός

